OzLabs/hebrew-wiki-articles huggingface dataset:
דף צ'ונקי

דף צ'ונקי (באנגלית: Deaf Chonky) היא להקת פאנק/גראז' רוק, ישראלית. חברי הלהקה הם עדי ברוניצקי (שירה וגיטרה), תמי קמינסקי (תופים ושירה) ותום מקינה (בס).

==שנים מוקדמות==
בנות "דף צ'ונקי" גדלו ברחובות שם הכירו ליד בנק מרכנתיל.
ב-2015 הופיעו בעירונוער רחובות תחת השם "ראוס", במסגרת תחרות להקות שבה הפרס היה לחמם הופעה של התקווה 6. נמנע מהן לזכות בתחרות עקב התכנים הקשים שהיו בשיריהן כמו בשיר "לאמא שלי יש סרטן".

. את השם "דף צ'ונקי" נתן להן אביה של קמינסקי שפירושו ברוסית זה "בנות".

==השפעות מוזיקליות==
עדי ברוניצקי בהופעה, 2017
בנות הלהקה מנו את להקת בליינד מן דף בוי (Blind Man Deaf Boy), את להקת ביקיני קיל (Bikini Kill) ותנועת הריוט גירל (Riot Girrrl) כהשפעות המוזיקליות שלהן.

==דיסקוגרפיה==

==קישורים חיצוניים==

* [https://www.kan.org.il/podcast/program.aspx/?progid=2042 "רועש, פוליטי ולא מתפשר": סיפורו של הפאנק הישראלי], כאן 88
* [https://www.youtube.com/channel/UCOjcP6ciDupZoU90EeG-oxQ דף צ'ונקי] באתר YouTube

==הערות שוליים==

קטגוריה:להקות רוק ישראליות
קטגוריה:להקות פולק רוק
קטגוריה:להקות פאנק (Punk) ישראליות
קטגוריה:להקות בנות ישראליות
קטגוריה:שלישיות מוזיקליות ישראליות
דוקטור ת'ורן (סדרת טלוויזיה)

דוקטור ת'ורן (באנגלית: Doctor Thorne) היא מיני-סדרה בת שלושה חלקים שכתב ג'וליאן פלוז על פי הרומן באותו שם מאת אנתוני טרולופ עבור רשת ITV. מרי ת'ורן, צעירה חסרת פרוטה שזהות הוריה לא ידועה, גדלה בחסותו של הרופא הכפרי ד"ר ת'ורן. היא מבלה זמן רב משנות התבגרותה בחברת בני משפחת גרשם מגרשמסברי פארק. עברה של מרי והקשיים הכלכליים של משפחת גרשם מאיימים על הקשרים שביניהם.

==תקציר עלילה==
;פרק 1
הסיפור מתרחש במחוז ברסטשייר הבדיוני של אנתוני טרולופ בשנות החמישים של המאה ה-19. ד"ר ת'ורן החביב מגדל את אחייניתו, בעקבות המאורע שמוצג בסצנת הפתיחה של הסדרה. ריב והאשמות בין מר סקטצ'רד ומר ת'ורן מובילים למותו של ת'ורן. בהווה, עשרות שנים אחר כך, פרנק גרשם מאוהב במרי, אבל משפחתו זקוקה לכסף כדי להציל את האחוזה. והם מצפים מפרנק שיתחתן עם יורשת עשירה.

;פרק 2
סר רוג'ר סקטצ'רד מנצח בבחירות המקומיות את מר מופאט, אבל זמן קצר אחר כך הוא מתמוטט בשל מצבו הבריאות הרעוע. ד"ר ת'ורן ומרי מטפלים בו. מתבררים פרטים בקשר להוריה של מרי, וסר רוג'ר מבין שהיא גם אחייניתו. בנו של רוג'ר, לואי סקטצ'רד, נקרא לחזור לביתו ונראה בבירור שלא אכפת לו כלל מאביו. ד"ר ת'ורן מגלה שלואי מטפח תקוות לגבי אחייניתו מרי. 

מיס דנסטבל, אמריקאית עשירה, מעודדת את פרנק להמשיך בחיזוריו אחר מרי. זה בניגוד לרצון משפחתו שפרנק יתחתן עם אישה עשירה.

;פרק 3
אמו של פרנק, ליידי ארבלה, וגיסתה הרוזנת דה קורסי משכנעות את מרי לשחרר את פרנק מהתחייבותו לנישואים. לטענתן זה אנוכיות מצדה להינשא לו ובכך לגרום לחורבן כלכלי לפרנק ולכל משפחתו.

לואי סקטצ'רד שכמו אביו הורס את בריאותו בשתייה מופרזת, מבזה את עצמו בארוחת ערב עם ד"ר ת'ורן ומשפחת גרשם.

==צוות השחקנים==

==הפצה==
הסדרה נרכשה בארצות הברית על ידי חברת Weinstein Company. החל מ-20 במאי 2016 מופצת הסדרה ב-Amazon Prime.

==קישורים חיצוניים==
*
* 

==הערות שוליים==

קטגוריה:סדרות דרמה בריטיות
קטגוריה:סדרות דרמה המשכיות
קטגוריה:סרטים מבוססי ספרים
אצטדיון דפורטיבו קאלי

אצטדיון דפורטיבו קאלי (בספרדית: Estadio Deportivo Cali) הוא אצטדיון כדורגל הממוקם בעיר פלמירה שבקולומביה, אשר מונה 42,000 מקומות ישיבה, דבר ההופך אותו לאצטדיון השני בגודלו במדינה אחרי אצטדיון מטרופוליטאנו רוברטו מלנדס שבברנקייה. שמו הנוסף של האצטדיון הוא מונומנטל דה פלמסקה (בספרדית: Monumental de Palmaseca) והוא משמש בתור מגרשה הביתי של קבוצת דפורטיבו קאלי. אבן הפינה של האצטדיון הונחה ב-24 באוגוסט 2001 והוא נפתח רשמית ב-21 בפברואר 2010, כאשר דפורטיבו קאלי ניצחה 0-2 את דפורטס קינדיו. הבנייה החדשנית, הכוללת גם תאי צפייה, עלתה כ-75,000,000 דולר.

עוד לפני פתיחתו הרשמית, שוחקו באצטדיון שני משחקי ידידות: ב-29 באוקטובר 2008 ניצחה דפורטיבו קאלי את ליגה דה קיטו, שהייתה אז מחזיקת גביע ליברטדורס 0-1 משער של הרול הררה. כעבור שלושה שבועות, ב-19 בנובמבר 2008, ניצחה קולומביה את ניגריה 0-1 משער של רדאמל פלקאו.

באצטדיון הזה חגגה דפורטיבו קאלי זכייה בשני תארים (נכון ל-2017). הראשון היה הגביע הקולומביאני ב-2010, אז גברה על איטגווי דיטיירס 0-2 משערים של ססאר אמייה ואנדרס רמירו אסקובר. בטורניר האפרטורה של 2015 זכתה דפורטיבו באליפות הראשונה שלה מזה עשור וגם היא נערכה במונומנטל דה פלמסקה, כאשר ניצחה דפורטיבו את אינדפנדיינטה מדיין 0-1 במשחק הראשון משער של הרולד פרסיאדו וסיימה בתיקו 1-1 בגומלין באצטדיון אטנאסיו חירארדוט וזכתה באליפות התשיעית שלה.

== גלריה ==
<gallery>
קובץ:SportingCali12.png|אצטדיון דפורטיבו קאלי בגמר הגביע הקולומביאני ב-2010
קובץ:SportingCali4.png|תאי הצפייה ביציע המערבי של האצטדיון
</gallery>

==קישורים חיצוניים==

* 

דפורטיבו קאלי
קטגוריה:דפורטיבו קאלי
רועי הובר

רועי הובר (נולד ב-10 בפברואר 1997) הוא שחקן כדורסל ישראלי המשחק במכבי רמת גן בליגת העל בכדורסל בעמדת הרכז.

==ביוגרפיה==
הובר נולד בקדימה. אחיו הבכור אופיר הובר שיחק אף הוא בליגת העל בכדורסל. הובר גדל במחלקת הכדורסל של הפועל לב השרון. יחד עם חברו לקבוצה תמיר בלאט זכה בגביע המדינה לילדים (2011) ובגביע המדינה לנערים (2012). בהמשך הוא עבר לשחק באקדמיה לכדורסל של איגוד הכדורסל. בגיל 17 עלה לקבוצה הבוגרת של הפועל בני כפר סבא מהליגה הלאומית.

בעונת 2015/16 שיחק בא.ס. רמת השרון מהליגה הלאומית. הוא סיים עם ממוצע של 10.7 נקודות למשחק, 5.3 אסיסטים ו-3.3 ריבאונדים, עם 47 אחוזי הצלחה מעבר לקשת ה-3 נקודות. בתום העונה נבחר הובר על ידי האתר ספסל לשחקן הצעיר של העונה.<ref></ref>

ביולי 2016 חתם על חוזה למספר שנים בהפועל ירושלים, שהשאילה אותו בעונת 2016/17 להפועל חולון מליגת העל. במשחקו הראשון בקבוצה פגש את אחיו אופיר בקבוצה היריבה הפועל גלבוע/גליל. ב-31 משחקי ליגה רשם 3.1 נקודות למשחק עם 50% לשלוש.

בעונת 2017/18 הושאל מהפועל ירושלים למכבי חיפה שם סיים עם ממוצע של 2.5 נקודות ב-12 דקות למשחק. חיפה נשרה לליגה הלאומית בתום העונה והובר שב להפועל חולון לקראת עונת 2018/19. בעונתו השנייה בחולון העמיד הובר ממוצעים של כ-2 נקודות בכ-9 דקות למשחק. לקראת עונת 2019/20, לאחר שחולון צירפה את הרכז יוגב אוחיון, הושאל הובר להפועל גליל עליון. הובר סיים את העונה כמלך הסלים הישראלי של הליגה הלאומית עם ממוצע של כ-17 נקודות למשחק ונבחר על ידי האתר ספסל לחמישייה השנייה של העונה.<ref></ref> בקיץ 2020 שב הובר לחולון עם חידוש הליגה לאחר פגרת הקורונה ושיחק בשורותיה עד תום עונת 2019/20. לקראת עונת 2020/21 הצטרף הובר להפועל אילת. בעונתו הראשונה באילת קלע הובר כ-4 נקודות ב-15 דקות בממוצע למשחק ובעונתו השנייה כ-11 נקודות בכ-28 דקות בממוצע למשחק. בעונת 2021/22 קלע כ-11 נקודות בכ-28 דקות בממוצע למשחק.

לקראת עונת 2022/23 שב הובר להופעל גליל עליון שם העמיד ממוצעים של כ-11 נקודות בכ-30 דקות בממוצע למשחק. בתום העונה הוארך חוזהו בגליל בעונה נוספת.בעונת 2023/24 קלע הובר כ-14 נקודות ב-32 דקות בממוצע למשחק ונבחר לחמישיית העונה.<ref></ref>

לקראת עונת 2024/25 עבר הובר למכבי רמת גן.

==בנבחרות הלאומיות==
הובר היה חלק מנבחרת הקדטים של ישראל, נבחרת הנוער ונבחרת העתודה. ב-2017 זכה עם נבחרת העתודה במדליית הכסף באליפות אירופה. הובר שיחק לראשונה בנבחרת הבוגרת במוקדמות גביע העולם 2023. הוא שותף בשני משחקים בהם קלע בממוצע 3 נקודות.

==קישורים חיצוניים==

* [http://basket.co.il/player.asp?PlayerId=10776 פרופיל שחקן], באתר מנהלת ליגת העל
* 
* 

==הערות שוליים==

קטגוריה:כדורסלנים ישראלים
קטגוריה:כדורסלני הפועל כפר סבא
קטגוריה:כדורסלני א.ס. רמת השרון
קטגוריה:כדורסלני הפועל חולון
קטגוריה:כדורסלני מכבי חיפה
קטגוריה:כדורסלני הפועל גליל עליון
קטגוריה:כדורסלני הפועל אילת
קטגוריה:כדורסלני מכבי עירוני רמת גן
קטגוריה:כדורסלני נבחרת ישראל
קטגוריה:קדימה-צורן: כדורסלנים
קטגוריה:ישראלים שנולדו ב-1997
שברולט שבל

שברולט שבל (באנגלית: Chevrolet Chevelle) היא מכונית משפחתית בינונית, המוגדרת כמכונית קומפקטית, אשר יוצרה על ידי חטיבת המכוניות שברולט בחברת ג'נרל מוטורס האמריקאית בין השנים 1964–1978.

==דורות==
===דור ראשון 1964-1967=== 
שברולט שבל קופה, שנת 1966
 
* 2 דלתות - הרדטופ
* 2 דלתות - קופה 
* 2 דלתות - קבריולה
* 2 דלתות - סדאן
* 4 דלתות - סדאן
* 4 דלתות - הרדטופ
* 2 דלתות - סטיישן
* 4 דלתות - סטיישן

===דור שני 1968 - 1972=== 
שברולט שבל קופה
שברולט שבל מליבו, סדאן
* שברולט שבל 300 (1968 - 1969)
* 2 דלתות - הרדטופ
* 2 דלתות - קופה
* 2 דלתות - קבריולה
* 2 דלתות - סדאן
* 4 דלתות - סדאן
* 4 דלתות - הרדטופ
* 2 דלתות - סטיישן
* 4 דלתות - סטיישן

===דור שלישי 1973-1977===
סטיישן, שנת 1973]]

* 2 דלתות - קופה 
* 4 דלתות - סדאן
* 4 דלתות - סטיישן

== תמונות ==
<gallery mode="packed" heights="110">
קובץ:'64 Chevrolet Chevelle Convertible (Les chauds vendredis '10).jpg| שברולט שבל קבריולט, שנת 1964 (דור ראשון)
קובץ:Flickr - DVS1mn - 66 Chevrolet Chevelle SS (1).jpg| שברולט שבל קבריולט, שנת 1966
קובץ:Flickr - DVS1mn - 64 Chevrolet Chevelle 300 (2).jpg | שברולט שבל 300, שנת 1964
קובץ:1967 Chevrolet Chevelle SS 396 Sports Coupe (15452516841).jpg| שברולט שבל שנת 1967
קובץ:Flickr - DVS1mn - 68 Chevrolet Chevelle (2).jpg| שברולט שבל שנת 1968 (דור שני)
קובץ:Flickr - DVS1mn - Chevrolet Chevelle SS 396.jpg | שברולט שבל קבריולט (דור שני)
קובץ:1970 Chevrolet Chevelle Malibu 4-dr, front left.jpg | שברולט שבל מליבו, שנת 1970 (דור שני)
קובץ:1974 Chevelle Laguna S-3.jpg | שברולט שבל לגונה, שנת 1974 (דור שלישי)
קובץ:1974 Chevrolet Chevelle Malibu Estate (front).jpg| שברולט שבל סטיישן, שנת 1974 (דור שלישי)
</gallery>

== קישורים חיצוניים ==

==הערות שוליים==

קטגוריה:מכוניות משפחתיות
קטגוריה:מכוניות קופה
קטגוריה:מכוניות קבריולה
קטגוריה:מכוניות סטיישן
קטגוריה:דגמי מכוניות שהושקו ב-1964
קטגוריה:מכוניות אמריקאיות
שבל
הסוכנות לפיתוח ההגנה

הסוכנות לפיתוח ההגנה (בהנגול: 국방과학연구소) מכונה גם ADD (ראשי תיבות של Agency for Defense Development) היא גוף המחקר והפיתוח הביטחוני (מקביל באופיו למפא"ת) של קוריאה הדרומית. ADD הוקמה באוגוסט 1970 תחת המוטו של הגנה עצמית אמינה. היא הסוכנות הלאומית היחידה למחקר ופיתוח טכנולוגיות במימון ה"תוכנית הממשלתית לרכש ביטחוני". מטרתה היא לתרום להעצמת הכוחות המזוינים, לשיפור יכולות ה-R&D הלאומיים, ולעודד תעשיות מקומיות בענף הביטחון.

==קישורים חיצוניים==

* 

קטגוריה:קוריאה הדרומית: צבא וביטחון
דופונט

דופונט (באנגלית: DuPont; עד 2019 נקראה דַאוֹדוּפּוׂנְט - DowDuPont) היא חברה אמריקאית, שהוקמה לטובת מיזוג של דאו כימיקלים ודופונט ב-31 באוגוסט 2017.

דופונט היא חברת הכימיקלים הגדולה בעולם במונחי מכירות. 
יושב ראש חבר המנהלים אנדרו ליבריס והמנכ"ל הוא אדוארד ברין.
==היסטוריה==

החברה הוקמה בשנת 1802 על ידי הכימאי והתעשיין הצרפתי-אמריקאי Éleuthère Irénée du Pont de Nemours. החברה מילאה תפקיד מרכזי בפיתוח מדינת דלאוור בארה"ב ועלתה לגדולה כספקית עיקרית של אבק שריפה. 

במאה ה-20 פיתחה החברה פולימרים למיניהם כמו וספפל, ניאופרן, ניילון, קוריאן, טפלון, מיילר, קאפטון, קוולר, זמדיין, סיבי M5, Nomex, Tyvek, סורונה, קורפם ולייקרה.

בנוסף פיתחה החברה כימיקלים לתעשיית הקירור כמו פריאון, ופיגמנטים וצבעים סינתטיים

==החברה כיום==
ב-2023, לאחר שהוגשו נגד החברה תביעות על זיהום מים, הגיעה החברה להסכם פשרה עם הרשויות בארצות הברית במסגרתה היא וחברות נוספות ישלמו יותר מ-1.2 מיליארד דולר.<ref></ref>

בזמן הקרוב (2024) תתפצל החברה ותמזג לתוכה חברות אחרות כך שתיווצרנה שלוש חברות ציבוריות (כלומר חברות הנסחרות בבורסה) לפי ענפים אלו: חקלאות, כימיקלים, מוצרים מיוחדים. 

שווי המיזוג המוערך הוא כ-$130 מיליארד דולר.

==קישורים חיצוניים==

* 

* 

* 

==הערות שוליים==

קטגוריה:חברות הנסחרות בבורסה לניירות ערך בניו יורק
קטגוריה:חברות בשווי שוק מעל 100 מיליארד דולר
קטגוריה:וילמינגטון (דלאוור)
יסעורון ירוק

יסעורון ירוק הוא מסל"ט (מסוק ללא טייס) בפיתוח התעשייה האווירית לישראל שנועד להעברה מהירה של אספקה למקומות אליהם קשה או מסוכן להגיע. 

באוקטובר 2017 פורסם כי בוצעו שתי הדגמות של יסעורון ירוק למשרד הביטחון<ref></ref>. הראשון דימה פינוי פצוע קשה, תוך ניטור מצב הפצוע באוויר ושליחת המידע לקרקע בזמן אמת. התרחיש השני הציג נשיאת אספקה לכוח מבודד.

== פיתוח ונתונים טכניים ==
"יסעורון ירוק" פותח בהתבסס על מסוק מאויש קטן ממדים. הוא מסוגל לשאת בין 100-180 ק"ג, טס במשך שעתיים רצופות ובמהירות של עד 120 קמ"ש. 
הוא מונע בבנזין 95 אוקטן רגיל.

בנוסף ליכולת להימנע מסיכון חיי אדם, מחירו נמוך משמעותית ממחיר של מסוק תובלה מאויש.

== הערות שוליים ==

קטגוריה:ישראל: מיזמי ביטחון עתידיים
קטגוריה:מוצרים עתידיים: אמצעי לחימה
קטגוריה:כלי טיס בלתי מאוישים
קטגוריה:כלי טיס בלתי מאוישים ישראליים
קטגוריה:התעשייה האווירית לישראל: כלי טיס בלתי מאוישים
דבר דעביד לטעמא

דבר דעביד לטעמא או מילתא דעבידא לטעמא (דבר העשוי לטעם) הוא שם לקטגוריה הלכתית מתוך הדברים שאינם בטלים הכוללת מאכלים שביכולת טעמם להיות מורגש גם כאשר יש בתערובת כמות מאכל היתר הגדולה ביותר מפי שישים מכמות המאכל האסור. כאשר מאכלים כגון אלו אסורים מצד עצמם, לא חל עליהם כלל ביטול ברוב מפני שהם ניכרים על ידי נתינת טעם.

==תוקף האיסור==
=== באיסור מהתורה ===
כאשר המאכל הנותן טעם אסור באיסור תורה, נחלקו האם תוקף האיסור מהתורה או מדברי חכמים:

הש"ך הביא דברי האיסור והיתר הטוען שכיון שיש ששים היתר כנגד האיסור, האיסור מתבטל מדאורייתא ולכן תוקף איסור דבר דעביד לטעמא הוא מדרבנן בלבד. כך פסקו גם חוות דעת, אבי העזרי וחכמת אדם.

רבי עקיבא איגר הביא את דברי הר"ן הטוען שכל זמן שטעם האיסור מורגש, התערובת אסורה מדאורייתא (בגלל הכלל שטעם כעיקר). כך פסקו גם פרי חדש, כרתי ופליתי ויד יהודה.

=== באיסור מדברי חכמים ===
מוסכם שגם כאשר המאכל הנותן טעם אסור מדברי חכמים, האיסור אינו בטל (וחומרת האיסור כאיסור מדברי חכמים).

==הגדרת 'עביד לטעמא'==
הט"ז כתב שדווקא תבלין חזק במיוחד המורגש ביותר, נחשב לדבר שאינו בטל בששים. כך כתב גם ערוך השולחן.

לכן יין למשל בטל בששים, ולעומת זאת מלח, שום, ופלפל חריף אשר נותנים טעם ביותר מפי ששים אינם בטלים.

==תנאים לאיסור==

=== איסור עצמי ===
בדברי הרמ"א מפורש שרק כאשר המאכל אסור מחמת עצמו חל עליו הדין של דבר דעביד לטעמא.

על מאכל שנאסר מבליעת איסור לא חל דין זה והוא בטל בשישים גם אם טעם המאכל (שהוא היתר מטבעו) מורגש (אלא אם ניתן להרגיש גם את טעם האיסור הבלוע). הטעם לכך הוא שבמקום שאין האיסור יכול לילך שם, אין הנאסר אוסר יותר מן האוסרו.

===סוג התערובת===
הש"ך<ref name="">על , סעיף קטן ל' בשם תורת חטאת.</ref> מביא שהאיסור חל דווקא בתערובת כזו שהאיסור אינה מאותו מין של ההיתר (מין בשאינו מינו), אבל בתערובת של מין במינו (מב"מ) האיסור בטל בששים, מפני שטעמו אינו ניכר.

=== זה וזה גורם ===
דין דבר דעביר לטעמא חל כאשר לאיסור יש יכולת לתת טעם בתערובת לבדו (גם אם יש מאכל היתר שמחזק את טעמו).

לעומת זאת, אם אין באיסור יכולת לתת טעם לבדו בתערובת והוא אכן נותן טעם בסיוע מאכל היתר אחר, האיסור בטל בששים, אפילו אם גם בהיתר אין יכולת לתת טעם לבדו.

== טעימת גוי על מנת להתיר את התערובת ==
הש"ך, חוות דעת, חכמת אדם ועוד כתבו שבדבר דעביד לטעמא, אם יש בהיתר פי ששים (ויש ספק אם יש טעם מורגש מהתבלין האסור), סומכים על טעימת גוי אפילו באיסור תורה, מפני שדווקא במקרים בהם אין כמות של פי ששים כנגד האיסור לא נהגו להסתמך על טעימת גוי.

==הערות שוליים==

קטגוריה:כשרות
קטגוריה:ביטול ברוב
קטגוריה:מונחים תלמודיים
קטגוריה:דברים שאינם בטלים
קטגוריה:הלכות תערובות
צ'מפיון מוטורס (ישראל)

צ'מפיון מוטורס בע"מ היא חברה פרטית ישראלית העוסקת ביבוא והפצה של כלי רכב פרטיים ומסחריים. החברה משמשת כנציגה הבלעדית בישראל של יצרניות הרכב פולקסווגן, אאודי, סקודה, סיאט וקופרה.

מנכ"ל החברה, החל משנת 2014, הוא דן אורנשטיין ויו"ר החברה הוא יצחק סוארי.

== היסטוריה ופעילות ==
צ'מפיון מוטורס הוקמה במאי 1965 על ידי אהרן גוטווירט, איש עסקים יהודי-בלגי שנפטר ב-1980. היא הוקמה כחלק מחברת ההחזקות "אלייד". לאחר הקמתה, רכשה את זיכיון הייבוא ושיווק של מכוניות פולקסווגן בישראל מחברת "ויזרה" שפשטה את הרגל. בספטמבר 1976 רכשה את זיכיון הייבוא ושיווק של "מכוניות הדר החברה הישראלית ליבוא מכוניות בע"מ" והחלה לייבא לישראל את רכבי המותג "אאודי".

בדצמבר 1985 "דלק - השקעות ונכסים" רכשה כ-75% ממניות חברת "סעם אספניה אוטומורוס" אשר עסקה בייבוא לישראל של מכוניות מתוצרת "סיאט" הספרדית. ביוני 1990 צ'מפיון מוטורס רכשה מידי חברת "דלק - השקעות ונכסים" את פעילות יבוא המכוניות מתוצרת סיאט הספרדית. בנוסף לכך, היא רכשה ממנה גם את יתרת מניות חברת "אופרן", המציעה כלי רכב להשכרה.

ב-1991 שלמה שמלצר ושלומי פוגל, בעלי חברת סכו-קאר קיבלו לידם את זיכיון הייבוא של מכוניות סקודה לישראל. בשנת 2000 תאגיד פולקסווגן רכש את יצרנית המכוניות הצ'כית "סקודה", ובעקבות כך, זכיינית מותגי פולקסווגן בישראל, צ'מפיון מוטורס, רכשה כ-51% ממניות חברת "סכו קאר" ושינתה את שמה ל"צ'מפיון ס.כ.ו קאר". ביולי 2006 מכרו שמלצר ושלומי פוגל את יתרת מניותיהם בחברת ס.כ.ו לידי שותפתם צ'מפיון שהגיעה להחזקה מלאה בחברה.

מסוף המאה ה-20, צה"ל רוכש מידי החברה מכוניות מדגם פולקסווגן ומעניק אותם לכל אלוף בצבא. אתר החברה בעברית אינו מציין את פעולותיה של פולקסווגן בתקופת השואה, את הקשר שלה ל, או את העובדה שהתבססה בשנותיה הראשונות על עבודת כפייה יהודית.

את שנת 2015 סיימה סקודה כמותג השישי בהיקף מכירותיו בישראל, עם עלייה במכירות של כ-12.5% לעומת שנת 2014. משנת 2016 סקודה הוא מותג הרכב האירופאי הנמכר בישראל, וממוקם שלישי (מבחינת כמות המכירות) לאחר יונדאי וקיה הקוריאניים. נכון לשנת 2016, צ'מפיון מוטורס היא יבואנית הרכב הכי גדולה בישראל, עם נתח שוק של כ-17.3%.

== קישורים חיצוניים ==

* 
* 
* [http://www.jpress.nli.org.il/Olive/APA/NLI_heb/SharedView.Article.aspx?href=DAV%2F1965%2F11%2F30&id=Ar01204&sk=DF1FDF22 הסדר סוכנות "פולקסווגן"], דבר, 30 בנובמבר 1965

==הערות שוליים==

קטגוריה:יבואניות כלי רכב בישראל
קטגוריה:קבוצת אלייד
קטגוריה:בני ברק: חברות
קטגוריה:ישראל: חברות פרטיות
שברולט D-20

שברולט D-20 (באנגלית: Chevrolet D-20) הוא טנדר, אשר יוצר על ידי חטיבת המכוניות שברולט בקונצרן הרכב ג'נרל מוטורס האמריקאית בברזיל בין השנים 1985–1997 ובארגנטינה בין השנים 1993–1997.

תאוצת דגם "שברולט D-20" בין 0 - 100 קמ"ש היא 19.1 שניות (דגם מנוע טורבו-דיזל 3,900 סמ"ק, 150 כ"ס).

==תצורות==
* קבינה יחידה
* קבינה כפולה

== תמונות ==
<gallery mode="packed" heights="130">
קובץ:Chevrolet C-20 Crew Cab 1989 (9381666520).jpg | שברולט D-20, קבינה כפולה, שנת 1989
קובץ:Chevrolet C-20 in Argentina.jpg | שברולט D-20
קובץ:Chevrolet C-20 Custom 1989 (9381667832).jpg | שברולט D-20, שנת 1989
קובץ:ChevroletD201992Conquest.jpg | שברולט D-20
</gallery>

== קישורים חיצוניים ==

* [https://www.youtube.com/watch?v=x0nhADHR5ZA שברולט D-20 ] (1:01), יו-טיוב

==הערות שוליים==

קטגוריה:טנדרים
קטגוריה:דגמי מכוניות שהושקו ב-1985
קטגוריה:מכוניות אמריקאיות
D20
קטגוריה:כלי רכב המורכבים בברזיל
קטגוריה:כלי רכב המיוצרים בארגנטינה
צ'ארלס קוונדיש-בנטינק

צ'ארלס קוונדיש-בנטינק (אנגלית: Charles Cavendish-Bentinck; 8 בנובמבר 1817 - 17 באוגוסט 1865) היה סבה של אליזבת, המלכה האם ואבי-סבתה של אליזבת השנייה, מלכת הממלכה המאוחדת.

==ביוגרפיה==
צ'ארלס נולד בקנזינגטון ב-8 בנובמבר 1817, ללורד צ'ארלס קוונדיש-בנטינק ולאן ולסלי. לצ'ארלס היה אח צעיר, ארתור קוונדיש-בנטינק, ושתי אחיות, אן ואמילי. סבו וסבתו מצד אביו היו ויליאם קוונדיש-בנטינק, הדוכס השלישי מפורטלנד, ראש ממשלת בריטניה, ודורותי בנטינק, דוכסית פורטלנד, בתם של ויליאם קוונדיש, הדוכס הרביעי מדבונשייר, שהיה אף הוא ראש ממשלת בריטניה, ושרלוט קוונדיש, מרקיזת הרטינגטון, בתו של ריצ'רד בויל, רוזן ברלינגטון השלישי. סבו וסבתו מצד אמו היו ריצ'רד ולסלי, מרקיז ולסלי הראשון, המושל הכללי של הודו הבריטית ואחיו של ארתור ולסלי, הדוכס הראשון מוולינגטון, והייסינת'-גבריאלה רולנד, שחקנית לשעבר בפאלה רויאל.

בעת לידתו, נראתה האפשרות שיירש את נחלות המשפחה כרחוקה מאוד, שכן לאחיו הבכור של אביהם, ויליאם בנטינק, הדוכס הרביעי מפורטלנד, היו כבר כמה בנים, ולאביהם היה אח נוסף, לורד ויליאם בנטינק (1774-1839).

צ'ארלס התחנך בקולג' מרטון, ולאחר מכן בניו אין הול, שהיו חלק מאוניברסיטת אוקספורד, בעוד אחיו ארתור פנה לקריירה צבאית. בשנת 1845 סיים צ'ארלס תואר ראשון באמנות, ובשנת 1846 השלים את התואר השני.

לאחר שקיבל את התואר, הביע צ'ארלס את כוונתו להפוך לאיש דת בכנסייה באנגליה, ואכן הוא מונה לכומר בהוסבורן קראולי, בדפורדשייר, שנהנתה מחסותו של פרנסיס ראסל, הדוכס השביעי מבדפורד. ב-23 בנובמבר 1849 מינה אותו הדוכס מבדפורד גם לכומר של רידג'מונט, ובקרב הקהילות שלו הוא היה ידוע בשם ויליאם צ'ארלס קוונדיש-בנטינק.

ארבעת בניו של דודו ויליאם בנטינק, הדוכס הרביעי מפורטלנד לא התחתנו, ובעקבות כך נוצר מצב שנחלות המשפחה יעברו לענף של צ'ארלס ואחיו. בשנת 1824 מת בן דודו ויליאם קוונדיש-סקוט-בנטינק, מרקיז טיצ'פילד, ובשנת 1848 מת גם בן דוד נוסף לורד ג'ורג' בנטינק. בשנת 1854 מת דודו ויליאם בנטינק, הדוכס הרביעי מפורטלנד, ובנו ויליאם קוונדיש-סקוט-בנטינק ירש אותו, תוך שאחיו לורד הנרי בנטינק נהיה היורש המשוער, וצ'ארלס במקום השני.

ב-17 באוגוסט 1865 מת צ'ארלס בהיותו בן 47, ונקבר בקרוקסטון, קיימברידג'שייר. בשנת 1870 מת בן דודו לורד הנרי בנטינק, ובשנת 1879 מת גם ויליאם קוונדיש-סקוט-בנטינק, הדוכס החמישי מפורטלנד. מכיוון שאחיו ארתור מת בשנת 1877 ירש אחיינו ויליאם קוונדיש-בנטינק את התואר דוכס פורטלנד ואת נחלות המשפחה.

==משפחתו==
ב-26 בספטמבר 1839 התחתן צ'ארלס עם סינטה למבורן, בתו של ג'יימס למבורן, סוחר סוסים, וסינטה סמית, ממנה נולדו לו 2 בנים:
* צ'ארלס ויליאם קוונדיש-בנטינק (1840).
* צ'ארלס קוונדיש-בנטינק (1841–1842).

ב-13 בדצמבר 1859 התחתן צ'ארלס עם לואיז בארנבי, בתם של אדווין בארנבי ואן קרוליין סאליסברי, ממנה היו לו 3 בנות:
* נינה ססיליה קוונדיש-בנטינק (1862–1938), התחתנה עם קלוד ג'ורג' בווס-ליון, רוזן סטראטמור וקינגהורן הארבעה-עשר, ובתה היא אליזבת, המלכה האם.
* אן ויולט קוונדיש-בנטינק (1864–1932).
* הייסינת סינטה קוונדיש-בנטינק (1864–1916), התחתנה עם אוגוסטוס אדוארד ג'סופ.

==אילן יוחסין==

קטגוריה:אצולה בריטית
קטגוריה:כמרים בריטים
קטגוריה:בריטים שנולדו ב-1817
קטגוריה:בריטים שנפטרו ב-1865
לואיז קוונדיש-בנטינק

לואיז קוונדיש-בנטינק (אנגלית: Louisa Cavendish-Bentinck; 1832 - 6 ביולי 1918), הייתה סבתה של אליזבת, המלכה האם ואם-סבתה של אליזבת השנייה, מלכת הממלכה המאוחדת.

==ביוגרפיה==
לואיז נולדה בהונגרטון, לסטרשייר בשנת 1832, לאדווין בארנבי ולאן קרוליין סולסברי, בתם של תומאס סולסברי ופרנסס וב. לואיז הייתה אחותו של אדווין שררד בארנבי, ודודניתו של פרדריק גוסטבוס בארנבי.

ב-13 בדצמבר 1859 התחתנה לואיז עם הכומר צ'ארלס קוונדיש-בנטינק כאשתו השנייה, ונולדו לה ממנו 3 בנות. בשנת 1865 מת בעלה, ובשנת 1870 התחתנה לואיז עם הארי וורן סקוט, בנו של סר ויליאם סקוט, הברונט השישי מאנקראם. בשנת 1889 התאלמנה לואיז בשנית, וב-6 ביולי 1918 היא מתה בביתה בדווליש, דבון.

==משפחתה==
ב-13 בדצמבר 1859 התחתנה לואיז עם צ'ארלס קוונדיש-בנטינק, ממנו היו לה 3 בנות:
* נינה ססיליה קוונדיש-בנטינק (1862–1938), התחתנה עם קלוד ג'ורג' בווס-ליון, רוזן סטראטמור וקינגהורן הארבעה-עשר, ובתה היא אליזבת, המלכה האם.
* אן ויולט קוונדיש-בנטינק (1864–1932).
* הייסינת סינטה קוונדיש-בנטינק (1864–1916), התחתנה עם אוגוסטוס אדוארד ג'סופ.

==אילן יוחסין==

==קישורים חיצוניים==
* 

קטגוריה:אצולה בריטית
קטגוריה:בריטיות שנולדו ב-1832
קטגוריה:בריטיות שנפטרו ב-1918
קטגוריה:בריטים שנפטרו ב-1918
מעמיד (כשרות)

מעמיד הוא דין בהלכות כשרות שמקורו בגזרת חכמים הקובע שעל אף שבדרך כלל איסור שהתערב ברוב היתר או בשישים, בטל בתערובת, כאשר דבר איסור שנתערב בהיתר גורם למאכל לשנות את צורתו או את מהותו באופן שמשביח אותו, האיסור אינו בטל ולכן מאכל ההיתר נאסר.

הדוגמה המובאת לכך היא חלב המגובן באמצעות עור של קיבת נבלה, הואיל והעור מעמיד (מגבן) את החלב לגבינה אסורה, על אף שטעמו בטל בגבינה, הוא אוסר אותה באכילה. על שם דוגמה זו נקרא האיסור כולו 'מעמיד'.

==מקור וטעם הכלל==
מקור הכלל שדבר המעמיד לא בטל נאמר במשנה: בטעם הדבר שהנבילה המועטה לא בטילה ברוב הגבינה הכשרה מבארת הגמרא: "כיון דאוקמיה קא מוקים, חשיב ליה כמאן דאיתיה לאיסורא בעיניה". כלומר, מאחר שהדבר האסור מעמיד ויוצר את דבר ההיתר כולו הרי הוא חשוב ולא מתבטל ברוב.

כך כתב הרדב"ז: . כך מובן גם מדברי הרמב"ם: . כך כתבו גם הרשב"א והטור. בצורה דומה כותב המרדכי: .

==תנאים לאיסור==
===סוג התערובת===
לדעת רוב הראשונים, דבר המעמיד אוסר בכל שהוא רק אם התערובת היא כזו של שאר איסורים מלבד בשר בחלב, ואילו במקרה שבשר כשר העמיד חלב לגבינה, הגבינה אסורה רק אם טעם הבשר מורגש (נותן טעם). לדבריהם, כך מתבאר בדברי בתלמוד. בהתאם לזה פוסק השולחן ערוך:

ההסבר לכך הוא שהתערבות של בשר בחלב אסורה מהתורה דווקא בדרך בישול, והעמדת גבינה אינה נחשבת לדרך בישול, לכן אם הטעם לא נרגש, כל אחד מהמרכיבים נחשב לעומד בפני עצמו, וגם חכמים לא אסרו בזה.

דעה זו מנוגדת לדעות המרדכי (שפסק שגם בבשר בחלב שייך דין מעמיד) ורבנו תם (שפסק שגם בשאר איסורים דין מעמיד שייך רק כאשר טעם האיסור מורגש).

=== איסור עצמי ===
לפי המתבאר ברמ"א, דבר המעמיד אוסר רק כאשר המאכל אסור מחמת עצמו, אך מאכל שנאסר מבליעת איסור לא חל דין זה והוא בטל בשישים גם אם המאכל (שהוא היתר מטבעו) משמש כמעמיד. הטעם לכך הוא שאין האיסור ניכר, אלא רק פעולת מאכל ההיתר שנאסר ניכרת.

=== זה וזה גורם ===

==דוגמאות==
===גבינות===

חלב שהועמד על ידי עור קיבת נבילה ונעשה לגבינה, מכיוון שעור קיבת הנבלה שינה את הצורה והמהות של החלב, הגבינה אסורה.

===ממתקים===
ממתק העשוי ממשקים שהוקפו על ידי ג'לטין של איסור, הממתק נאסר מפני שהג'לטין האסור שינה את צורתו.
===שיכר===
אם התערבו שמרים (או חומץ) אסורים במי דבש ונעשו לשיכר, השיכר אסור מפני שמהות המאכל השתנתה על ידי השמרים (או החומץ).
==הערות שוליים==

קטגוריה:כשרות
קטגוריה:ביטול ברוב
קטגוריה:מונחים תלמודיים
קטגוריה:דברים שאינם בטלים
קטגוריה:הלכה
קטגוריה:הלכות תערובות
מהמדואו איסופו

מהמדואו איסופו (בצרפתית: Mahamadou Issoufou, נולד ב-1951) הוא פוליטיקאי ניז'רי אשר שימש כנשיא המדינה בין אפריל 2011 ל-2 באפריל 2021.

איסופו כיהן כראש הממשלה בשנים 1993–1994 ונשיא האספה הלאומית בשנים 1995–1996. הוא הוביל את המפלגה הסוציאל-דמוקרטית במדינה מהיווסדה בשנת 1990 ועד היבחרו לנשיאות. הוא התמודד לכל מערכות הבחירות לנשיאות מאז שנת 1993. הוא היה גם ראש האופוזיציה בשנים 1999–2010.

== ביוגרפיה ==
איסופו נולד במזרח ניז'ר בתקופת השלטון הצרפתי. הוא למד הנדסה, ואף ניהל את כל המכרות במדינה בשנים 1980–1985. בפברואר 1993 נבחר לראשונה לפרלמנט הניז'רי ומפלגתו הצטרפה לממשלה. באותה השנה איסופו התמודד לראשונה לנשיאות והגיע למקום השלישי עם כ-15.92% מהקולות. הנשיא שנבחר בסופו של דבר מינה את איסופו לראש הממשלה באפריל.

איסופו התפטר כשנה וחצי בתפקיד כתוצאה מצו נשיאותי שהחליש את כוחו. התפטרותו הובילה לבחירות חדשות שהתקיימו בשנת 1995. לאחר הבחירות הוא התמנה לנשיא הפרלמנט. מתחים בין הפרלמנט בהובלת איסופו לבין הנשיא הובילו למצב של קיפאון פוליטי במדינה. מתיחות זו הובילה בסופו של דבר להדחת הנשיא ואף להפיכה צבאית ב-27 בינואר 1996. איסופו נעצר ושהה במעצר בית כשלושה חודשים.

בבחירות לנשיאות השנויות במחלוקת שהתקיימו ב-7 ביולי 1996, איסופו הגיע למקום הרביעי עם כ-7.6% מהקולות. בזמן הבחירות איסופו היה נתון שוב במעצר בית ושוחרר רק ב-12 באוגוסט. לאחר מהומות פרו-דמוקרטיות, נעצר איסופו שוב ב-11 בינואר 1997, מעצר שנמשך כשבוע וחצי. באפריל 1999 התרחשה הפיכה צבאית שנייה, ובאוקטובר התקיימו בחירות נוספות לנשיאות שבהן איסופו הגיע למקום השני עם כ-22.79% מהקולות. הוא התמודד בסיבוב שני והפסיד עם כ-40.11% מהקולות.

בנובמבר 1999 שב איסופו לפרלמנט. בבחירות לנשיאות שהתקיימו בשנת 2004 הוא שוב הגיע למקום השני עם כ-24.6% מהקולות, והפסיד בסיבוב השני עם כ-34.47%. בשנת 2009 האופוזיציה בהובלתו של איסופו התנגדה לניסיון הנשיא לשנות את החוקה, כך שתאפשר לו להתמודד שוב ושוב לנשיאות ללא הגבלת זמן. המחאות הרבות בהובלתו של איסופו גרמו למשבר פוליטי חמור למעצרו של איסופו. בסופו של דבר, השינוי החוקתי התקבל במשאל עם למרות התנגדות האופוזיציה.

בפברואר 2010 התקיימה הפיכה צבאית שלישית והוכרז על בחירות חדשות שיתקיימו בתחילת 2011. בבחירות אלו ניצח בסיבוב השני והושבע לתפקיד באפריל. בפברואר 2016 נבחר שוב לתפקיד לקדנציה נוספת בת חמש שנים. עם תום הקדנציה ב-2021, הוחלף בידי מוחמד בזום, שהיה אחד השרים הבכירים בממשלתו (החוקה הניז'רית מגבילה את כהונת הנשיא לשתי קדנציות רצופות ולכן איסופו לא התמודד בבחירות הכלליות). זו הפעם הראשונה בהיסטוריה של ניז'ר שחילופי שלטון התבצעו בצורה דמוקרטית מאז זכתה לעצמאות ב-1960.

==קישורים חיצוניים==

* 

קטגוריה:נשיאי ניז'ר
קטגוריה:ראשי ממשלות
קטגוריה:ילידי 1952
מקהלת הגברים סימוול ורי

מקהלת הגברים סימְווֹל וֶרי (ברוסית: Символ веры) היא מקהלת גברים רוסית, שנוסדה בשנת 2008 על ידי סראפים דובאנוב, במטרה להופיע בחגים בכנסיית השילוש הקדוש בוורונז'.

== היסטוריה ==
המקהלה נוסדה ב-2 בספטמבר 2008 בקתדרלת הבשורה, וורונז' . חברי הלהקה הראשונים היו תלמידי מכללת וורונז' למוזיקה. רפרטואר הלהקה כלל מוזיקה דתית בעיקרה במטרה להמשיך את מסורת הלהקה של לאוורת השילוש-סרגייב (המנזר הגדול ביותר ברוסיה). ב-1 ביוני 2010 קיבלה הלהקה באופן רשמי את שמה סימוול ורי ("סמל האמונה" - ) שהוא בעל משמעות דתית. בדצמבר 2013 הוכרה כלהקה גברים המטרופוליטנית של וורנז'.

מנצח המקהלה והמנהל המוזיקלי שלה הוא הדיאקון סראפים דובאנוב (Серафим Дубанов). המקהלה מרבה להופיע ברחבי רוסיה ובאירופה. באפריל 2015 הופיעה המקהלה במוזיאון ההיסטורי בקרמלין ובכנסייה העתיקה ביותר במוסקבה, במסגרת הקונגרס הבינלאומי השמיני לשירת מקהלה , שהוקדש ל-70 שנה לניצחון במלחמה הפטריוטית הגדולה. בתחרות שהתקיימה בקונגרס זה זכתה למחמאות על ביצועיה ומנצחה זכה בתואר "עמית כבוד של איגוד המקהלות הבינלאומי". המקהלה השתתפה בפסטיבלים שונים והופיעה בין היתר בטורקיה, סלובניה, סין וישראל (בפסטיבל אבו גוש).

המקהלה הציבה לה שתי מטרות - שימור השירה האמנותית, הכנסייתית והחילונית, והפצת המוזיקה הווקאלית-כוראלית של רוסיה לקהל הרחב. רפרטואר המקהלה כולל שירים רוסיים עממיים, מהם בעיבוד עכשווי, להיטים סובייטיים.

== פרסים ואותות הוקרה ==
* מאי 2015 - פולין, מקום ראשון בתחרות הבינלאומית למוזיקה אורתודוקסית ([https://web.archive.org/web/20171020033456/http://festiwal-hajnowka.pl/eng/short-information-about-festival/ פסטיבל היינווקה]).

==קישורים חיצוניים==

* בארכיון האינטרנט

==הערות שוליים==

קטגוריה:מקהלות
קטגוריה:מוזיקה רוסית
קרל וילהלם, נסיך נסאו-אוזינגן

קרל וילהלם, נסיך נסאו-אוזינגן (בגרמנית: Karl Wilhelm von Nassau-Usingen, 9 בנובמבר 1735 - 17 במאי 1803), היה נסיך נסאו-אוזינגן בין השנים 1775–1803, ונסיך נסאו-זארבריקן בין השנים 1797–1803.

==ביוגרפיה==
קרל וילהלם נולד באוזינגן ב-9 בנובמבר 1735, לקרל, נסיך נסאו-אוזינגן וכריסטינה וילהלמינה, רוזנת סקסוניה-אייזנך, בתם של יוהאן וילהלם השלישי, דוכס סקסוניה-אייזנך ומגדלנה זיבילה, דוכסית סקסוניה-וייסנפלס. בצעירותו שירת קרל וילהלם בצבא ההולנדי, ובשנת 1770 הועלה לדרגת לוטננט גנרל.

ב-16 באפריל 1760 התחתן קרל וילהלם עם קרולינה פליציטס, רוזנת ליינינגן-דאגסבורג, בתם של כריסטיאן, רוזן ליינינגן-דאגסבורג-פאלקנבורג וקתרינה פוליקסנה, רוזנת זולמס-רדלהיים ואסנהיים, ממנה נולדו לו 4 ילדים.

בשנת 1775 מת אביו קרל, נסיך נסאו-אוזינגן, ולקרל וילהלם עלה לשלטון במקומו. בשנת 1783 חתם קרל וילהלם יחד עם שאר ראשי הענפים השונים של בית נסאו, על אמנה ולפיה במקרה של היכחדות אחד מענפי המשפחה, תעבור הנחלה לענפים האחרים. בשנת 1789 הוא הועלה לדרגת גנרל ובשנת 1790 מונה לקולונל של הרגימנט הוולוני וקפטן של רגימנט הגרנדירים.

בשנת 1797 מת היינריך לודוויג, נסיך נסאו-זארבריקן ללא ילדים, וקרל וילהלם ירש את תאריו, אולם, על פי הסכם לינוויל, השטחים על הגדה השמאלית של הריין עברו לצרפת. בשנת 1803 במהלך תהליך החילון של האימפריה הרומית הקדושה, קיבל קרל וילהלם פיצוי בשטחים שנלקחו מנסיכות הבוחר ממיינץ, נסיכות הבוחר מקלן, נסיכות הבוחר מפפאלץ והסן.

ב-17 במאי 1803 מת קרל וילהלם בביבריך ללא בנים, ובמקומו עלה לשלטון אחיו פרידריך אוגוסט, נסיך נסאו-אוזינגן.

==משפחתו==
ב-16 באפריל 1760 התחתן קרל וילהלם עם קרולינה פליציטס, רוזנת ליינינגן-דאגסבורג, בתם של כריסטיאן, רוזן ליינינגן-דאגסבורג-פאלקנבורג וקתרינה פוליקסנה, רוזנת זולמס-רדלהיים ואסנהיים, ממנה נולדו לו 4 ילדים:
* קרל וילהלם, נסיך נסאו-אוזינגן (1761–1763)
* קרולינה, נסיכת נסאו-אוזינגן (1762–1823), התחתנה עם פרידריך, נסיך הסן-קאסל
* לואיזה הנרייטה קרולינה, נסיכת נסאו-אוזינגן (1763–1845)
* בן (1768)

== אילן יוחסין ==

==קישורים חיצוניים==

* [https://de.wikisource.org/wiki/ADB:Karl_Wilhelm_(Fürst_von_Nassau-Usingen) קרל וילהלם, נסיך נסאו-אוזינגן] 
* 

{| class="wikitable" style="margin:auto;text-align:center;"
|-
| colspan="3" align="center"| קרל וילהלם, נסיך נסאו-אוזינגן בית נסאו נולד:9 בנובמבר 1735 מת:17 במאי 1803
|-
| rowspan="1" align="center"| קרל
| rowspan="1" align="center"| נסיכות נסאו-אוזינגן 1775–1803
| rowspan="1" align="center"| פרידריך אוגוסט
|-
| rowspan="1" align="center"| היינריך לודוויג
| rowspan="1" align="center"| נסיכות נסאו-זארבריקן 1797–1803
| rowspan="1" align="center"| אדולף השני
|}

קטגוריה:נסיכים גרמנים
קטגוריה:בית נסאו
קטגוריה:אבירי מסדר העיט הלבן
קטגוריה:אבירי מסדר העיט השחור
קטגוריה:ילידי 1735
קטגוריה:גרמנים שנפטרו ב-1803
ישראל מאיר פריימן

הרב ישראל מאיר פריימן (לעיתים נכתב: פרייאמאן ופריימאן; ח' בתשרי ה'תקצ"ג, 2 באוקטובר 1832 - ב' באלול ה'תרמ"ד, 23 באוגוסט 1884) היה רבן של פילנה ואוסטרובו. מהדיר ומפרש ספר "והזהיר" מספרות הגאונים.

==ביוגרפיה==
נולד בקראקא לאביו המגיד רבי יהודה ליב בינציצר-פריימן, למד בישיבות גליציה ובבחרותו נסע ללמוד בישיבות הונגריה. הוא נסמך לרבנות בגיל שמונה עשרה ונסע ללייפציג לשם רכישת השכלה כללית, הוא למד בגימנסיה ואחר כך התקבל לאוניברסיטת לייפציג שבה השלים את לימודיו ואת הדוקטורט שלו. נסמך לרבנות מפי רבי גדליה טיקטין מברסלאו, רב המדינה של שלזיה. נשא את בתו של הרב יעקב עטטלינגער, רבה של אלטונה ומחבר סדרת ספרי "ערוך לנר". 

עם תום לימודיו התקבל כרבה של פילנה (אז בגרמניה, כיום בפולין).  לאחר עשר שנות רבנות, התמנה כרבה של אוסטרובו, משרה שבה החזיק שתים עשרה שנה עד פטירתו בב' באלול ה'תרמ"ד, 23 באוגוסט 1884.

הוא ההדיר את הספר "והזהיר" בשני חלקים (לייפציג תרל"ג, ורשה תר"ם) והוסיף לו מבוא רחב שבו הוכיח כי מחבר הספר הוא מר חפץ אלוף בן סוף תקופת הגאונים ופירוש בשם "ענפי יהודה". שו"ת והתכתבויות הלכתיות שלו עם חותנו פורסמו בשו"ת 'בנין ציון'. ארכיון מכתביו שמור בספריה הלאומית.<ref></ref>

== משפחתו ==
אחד מבניו היה אהרן פריימן, ספרן וביבליוגרף יהודי. אחיינו וחתנו היה הרב יעקב פריימן, שכחמיו עסק בההדרת ספרות תורנית והיה רב בהלישוי, פוזנא וברלין. 

נכדו, בנו של הרב יעקב פריימן, היה אברהם חיים פריימן, חוקר המשפט העברי ובפרט כתבי הרא"ש, ומחללי שיירת הדסה.

==קישורים חיצוניים==
* 
* 

==הערות שוליים==

קטגוריה:יהודים גליציאנים
קטגוריה:רבנים פולנים
קטגוריה:בוגרי אוניברסיטת לייפציג
קטגוריה:מהדירי ספרות תורנית
ישראל מאיר
קטגוריה:חוקרי ספרות חז"ל
קטגוריה:ילידי 1830
קטגוריה:נפטרים ב-1884
קטגוריה:בוגרי אוניברסיטת פרידריך שילר בינה
קרולינה פליציטס, רוזנת ליינינגן-דאגסבורג

קרולינה פליציטס, רוזנת ליינינגן-דאגסבורג (בגרמנית: Caroline Felizitas von Leiningen-Dagsburg, 22 במאי 1734 - 8 במאי 1810) הייתה אשתו של קרל וילהלם, נסיך נסאו-אוזינגן.

==ביוגרפיה==
קרולינה פליציטס נולדה בהיידסהיים ב-22 במאי 1734, לכריסטיאן קרל ריינהרד, רוזן ליינינגן-דאגסבורג-פאלקנבורג-היידסהיים ולקתרינה פוליקסנה, רוזנת זולמס-רדלהיים, בתם של גאורג לודוויג, רוזן זולמס-רדלהיים ואסנהיים ושרלוטה זיבילה, רוזנת אהלפלדט.

ב-16 באפריל 1760 התחתנה קרולינה פליציטס עם קרל וילהלם, נסיך נסאו-אוזינגן, ממנו נולדו לה 4 ילדים. בשנת 1803 מת בעלה קרל וילהלם, וב-8 במאי 1810 מתה קרולינה פליציטס בפרנקפורט.

קרולינה פליציטס היא אם קדמונית של מרי מטק, סבתה של אליזבת השנייה, מלכת הממלכה המאוחדת.

==משפחתה==
ב-16 באפריל 1760 התחתנה קרולינה פליציטס עם קרל וילהלם, נסיך נסאו-אוזינגן, ממנו נולדו לה 4 ילדים:
* קרל וילהלם, נסיך נסאו-אוזינגן (1761–1763)
* קרולינה, נסיכת נסאו-אוזינגן (1762–1823), התחתנה עם פרידריך, נסיך הסן-קאסל
* לואיזה הנרייטה קרולינה, נסיכת נסאו-אוזינגן (1763–1845)
* בן (1768)

== אילן יוחסין ==

==קישורים חיצוניים==

* [http://thepeerage.com/p10891.htm#i108903 קרולינה פליציטס, רוזנת ליינינגן-דאגסבורג] 
* 

קטגוריה:נסיכות גרמניות
קטגוריה:ילידות 1734
קטגוריה:נפטרות ב-1810
All Bad

All Bad (בעברית: הכל גרוע) הוא סינגל שהוקלט על ידי הזמר-יוצר הקנדי ג'סטין ביבר, מתוך אלבום האוסף השני שלו, Journals.<ref name=":0"></ref> השיר יצא לאור ב-11 בנובמבר 2013, על ידי חברות התקליטים איילנד רקורדס, RBMG וסקולבוי רקורדס, כסינגל השישי מתוך אלבום האוסף.<ref name=":3"></ref>

עם יציאתו נכנס השיר אל המקום ה-50 במצעד הבילבורד הוט 100.<ref></ref>

== רקע וכתיבה ==
את השיר כתב ביבר עם ריאן טובי ואנדרה האריס והוא הופק על ידי האריס גם כן.<ref></ref> את כל עטיפות הסינגלים שיצאו מן האלבום פרסם ביבר ברשתות החברתיות, ואת העטיפה הזו ספציפית פרסם בעמוד האינסטגרם הרשמי שלו.

ב-PopCrush קיבל השיר ציון של שלושה וחצי כוכבי זהב מתוך חמישה בסך הכל.<ref></ref>

== רשימת השמעה ==
* הורדה דיגיטלית
# 3:02 - "All Bad"

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!מקור
|-
!ארצות הברית
|11 בנובמבר 2013
|הורדה דיגיטלית
|איילנד
|<ref name=":3" />
|}

== קישורים חיצוניים ==

== הערות שוליים ==

קטגוריה:שירי 2013
קטגוריה:סינגלים מ-2013
קטגוריה:שירי ג'סטין ביבר
קטגוריה:שירים באנגלית
קטגוריה:שירים שנכתבו על ידי ג'סטין ביבר
קטגוריה:שירים על דכדוך
קטגוריה:סינגלים בהוצאת איילנד רקורדס
Bad Day (שיר של ג'סטין ביבר)

Bad Day (בעברית: יום רע) הוא סינגל שהוקלט על ידי הזמר-יוצר הקנדי ג'סטין ביבר, מתוך אלבום האוסף השני שלו, Journals.<ref name=":0"></ref> השיר יצא לאור ב-4 בנובמבר 2013, על ידי חברות התקליטים איילנד רקורדס, RBMG וסקולבוי רקורדס, כסינגל החמישי מתוך אלבום האוסף.<ref name=":1"></ref>

עם יציאתו נכנס השיר אל המקום ה-53 במצעד הבילבורד הוט 100.<ref></ref>

== רקע וכתיבה ==
השיר נכתב על ידי ארנסט איסלי, מרווין איסלי, או'קלי איסלי, רונלד איסלי, רודולף איסלי, ג'ייסון "פו בר" בויד, כריסטופר ג'ספר, דומיניק ג'ורדן וג'יימס ג'יאנוס והופק על ידי האודיבלים. האודיו הרשמי של השיר הועלה ליוטיוב ב-3 בנובמבר 2013, ונכון לדצמבר 2019, מונה הצפיות שלו עומד על למעלה מ-15 מיליון צפיות.<ref></ref>

בסמוך לצאתו, עלה השיר לרשת הזרמת המדיה ספוטיפיי.<ref name=":0" />

== רשימת השמעה ==
* הורדה דיגיטלית
# 2:25 - "Bad Day"

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!מקור
|-
!ארצות הברית
|4 בנובמבר 2013
|הורדה דיגיטלית
|איילנד
|<ref name=":1" />
|}

== קישורים חיצוניים ==

== הערות שוליים ==

קטגוריה:שירי 2013
קטגוריה:סינגלים מ-2013
קטגוריה:שירי ג'סטין ביבר
קטגוריה:שירים באנגלית
קטגוריה:שירים שנכתבו על ידי ג'סטין ביבר
קטגוריה:שירים על דכדוך
קטגוריה:סינגלים שהגיעו למקום הראשון בדנמרק
קטגוריה:סינגלים בהוצאת איילנד רקורדס
אדריאן צ'יורויאנו

אדריאן צ'יורויאנו (ברומנית: Adrian Cioroianu; נולד ב-5 בינואר 1967, בקראיובה, שברומניה) הוא היסטוריון, עיתונאי, עורך עיתונים, פובליציסט, מסאי, דיפלומט ופוליטיקאי שכיהן כשר החוץ של רומניה בין 5 באפריל 2007 ובין 15 באפריל 2008.

צ'יורויאנו הוא פרופסור בפקולטה להיסטוריה של אוניברסיטת בוקרשט, והחל מ-2012 הוא דקאן הפקולטה להיסטוריה. צ'יורויאנו חיבר ספרי לימוד בהיסטוריה, כאלטרנטיבה לספרים התקניים של בתי הספר ברומניה. הוא התפרסם בביקורתו הפומבית על יון אנטונסקו, במיוחד על חלקו בשואת יהודי רומניה ורצח צועני רומניה, כשזה נבחר בין עשרת גדולי הרומנים.

== לימודיו ועיסוקיו ==
צ'יורויאנו נולד בקראיובה ולמד היסטוריה לתואר ראשון באוניברסיטת בוקרשט בשנים 1988 - 1993. הוא המשיך את לימודיו בקוויבק, שבקנדה, באוניברסיטת לאוואל, לתואר שני בשנים 1996 - 1997 ולדוקטורט בשנים 1997 - 2002. בסיום לימודיו הצטרף כמרצה לסגל ההוראה של אוניברסיטת בוקרשט. הוא היה עורך של כתב העת Dilema veche (דילמה ישנה) בין השנים 1998 - 2007 וגם עורך של כתב העת Gazeta Sporturilor. הוא פרסם עבודות ומאמרים בכתבי העת Lettre International, Dosarele Istoriei, Suplimentul de Cultură, Ziua, GEO (המהדורה הרומנית), Sfera Politicii, Cotidianul, Revista 22, Gazeta de Sud, Monitorul de Neamț, Adevărul de Arad, Formula AS, Evenimentul Zilei, Opinia studențească, Lumea Ieșeanului, Cuget liber, Revista de Politică Externă ועוד.

== משפחתו ==
ב-1993 נשא צ'יורויאנו לאישה מתרגמת מאנגלית בשם "לומיניצה" (אורית). לזוג נולד בן בשם מיחאי וכאשר התגרשו ב-2003 הבן נשאר עם האם.

== הפעילות הפוליטית והדיפלומטית ==
אדריאן צ'יורויאנו במפגש עם [[קונדוליזה רייס בוושינגטון די. סי., ב-13 ביוני 2007]]
צ'יורויאנו היה חבר בקבוצה לדו-שיח חברתי וב"קבוצת טימישוארה", הצטרף למפלגה הלאומית ליברלית ונבחר ב-2004 לסנאט של רומניה.

לאחר הצטרפות רומניה לאיחוד האירופי ב-2007 הוא נקבע ליורופרלמנטר עבור רומניה מטעם ברית הליברלים והדמוקרטים עבור אירופה. מ-5 באפריל 2007 התמנה לשר החוץ של רומניה. ב-11 באפריל 2008, בעקבות שערוריית קרוליק

מ-2012 היה לדקאן הפקולטה להיסטוריה של אוניברסיטת בוקרשט. מ-2015 התמנה לשגריר רומניה לאונסק"ו.

==קישורים חיצוניים==

==הערות שוליים==

קטגוריה:מסאים רומנים
קטגוריה:היסטוריונים רומנים
קטגוריה:שרי החוץ של רומניה
קטגוריה:עיתונאים רומנים
קטגוריה:עורכי עיתונים רומנים
קטגוריה:פובליציסטים רומנים
קטגוריה:דיפלומטים רומנים
קטגוריה:רומנים שנולדו ב-1967
Roller Coaster

Roller Coaster (בעברית: רכבת הרים) הוא סינגל שהוקלט על ידי הזמר-יוצר הקנדי ג'סטין ביבר, מתוך אלבום האוסף השני שלו, Journals.<ref name=":0"></ref> השיר יצא לאור ב-25 בנובמבר 2013, על ידי חברות התקליטים איילנד רקורדס, RBMG וסקולבוי רקורדס, כסינגל השמיני מתוך אלבום האוסף.<ref name=":1"></ref>

עם יציאתו נכנס השיר אל המקום ה-47 במצעד הבילבורד הוט 100.<ref></ref>

== רקע וכתיבה ==
השיר נכתב על ידי רודני ג'רקינס, ג'סטין ביבר, ג'וליאן סבירסקי, וג'וש גודווין והוא הופק על ידי ג'רקינס גם כן. האודיו הרשמי של השיר הועלה ליוטיוב ב-24 בנובמבר 2013, ונכון לדצמבר 2019, הצליח לצבור למעלה מ-20 מיליון צפיות.<ref></ref>

בסמוך לצאתו, הועלה השיר לרשת הזרמת המדיה ספוטיפיי.<ref name=":0" />

השיר נכלל באלבום בכורה של להקת Dirty Loops השוודית.

== רשימת השמעה ==
* הורדה דיגיטלית
# Roller Coaster" - 3:21"

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!מקור
|-
!ארצות הברית
|25 בנובמבר 2013
|הורדה דיגיטלית
|איילנד
|<ref name=":1" />
|}

== קישורים חיצוניים ==

== הערות שוליים ==

קטגוריה:שירי 2013
קטגוריה:סינגלים מ-2013
קטגוריה:שירי ג'סטין ביבר
קטגוריה:שירים באנגלית
קטגוריה:שירים שנכתבו על ידי ג'סטין ביבר
קטגוריה:סינגלים שהגיעו למקום הראשון בדנמרק
קטגוריה:סינגלים בהוצאת איילנד רקורדס
Change Me

Change Me (בעברית: שנה אותי) הוא סינגל שהוקלט על ידי הזמר-יוצר הקנדי ג'סטין ביבר, מתוך אלבום האוסף השני שלו, Journals.<ref name=":0"></ref> השיר יצא לאור ב-2 בדצמבר 2013, על ידי חברות התקליטים איילנד רקורדס, RBMG וסקולבוי רקורדס, כסינגל התשיעי מתוך אלבום האוסף.<ref name=":1"></ref>

עם יציאתו נכנס השיר אל המקום ה-59 במצעד הבילבורד הוט 100.<ref></ref>

== רקע וכתיבה ==
את השיר כתב ג'סטין ביבר ביחד עם אנדרה האריס וג'ייסון בויד והוא הופק על ידי האריס וביבר גם כן. האודיו הרשמי של השיר הועלה ליוטיוב ב-1 בדצמבר 2013, ונכון לדצמבר 2019, מונה הצפיות שלו עומד על למעלה מ-10 מיליון צפיות.<ref></ref>

בסמוך לצאתו, עלה השיר לרשת הזרמת המדיה ספוטיפיי.<ref name=":0" />

== רשימת השמעה ==
* הורדה דיגיטלית
# Change Me" - 2:47"

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!מקור
|-
!ארצות הברית
|2 בדצמבר 2013
|הורדה דיגיטלית
|איילנד
|<ref name=":1" />
|}

== קישורים חיצוניים ==

== הערות שוליים ==

קטגוריה:שירי 2013
קטגוריה:סינגלים מ-2013
קטגוריה:שירי ג'סטין ביבר
קטגוריה:שירים באנגלית
קטגוריה:שירים שנכתבו על ידי ג'סטין ביבר
קטגוריה:בלדות פופ
קטגוריה:סינגלים בהוצאת איילנד רקורדס
Heartbreaker (שיר של ג'סטין ביבר)

Heartbreaker (בעברית: שובר לבבות) הוא סינגל שהוקלט על ידי הזמר-יוצר הקנדי ג'סטין ביבר, מתוך אלבום האוסף השני שלו, Journals.<ref></ref> השיר יצא לאור ב-7 באוקטובר 2013, על ידי חברות התקליטים איילנד רקורדס, RBMG וסקולבוי רקורדס, כסינגל הראשון מתוך אלבום האוסף.

השיר הצליח להגיע בשיאו אל המקום השלוש עשרה במצעד הבילבורד הוט 100, ובכך הפך לאחד משיריו המצליחים ביותר במצעד זה.

== רקע וכתיבה ==
השיר נכתב על ידי ג'סטין ביבר, ברנדון גרין, טוני סולמות, חאווייר סמית' וטיילר ויליאמס והוא הופק על ידי טי-מינוס, מאייג'ור עלי, ביבר ושף טון. האודיו הרשמי של השיר הועלה ליוטיוב ב-10 באוקטובר 2013, ונכון לדצמבר 2019, מונה הצפיות שלו עומד על למעלה מ-50 מיליון צפיות.<ref></ref>

בנוסף לכך, עלה השיר לרשת הזרמת המדיה ספוטיפיי בסמוך לצאתו כסינגל.<ref></ref>

== רשימת השמעה ==
* הורדה דיגיטלית
# Heartbreaker" - 4:22"

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!ארצות הברית (RIAA)<ref></ref>
|זהב
|500,000<small></small>
|-
| colspan="3" |<small> מכירות + הזרמת מדיה בלבד</small>
|}

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|7 באוקטובר 2013
|הורדה דיגיטלית
|איילנד
|<ref></ref>
|}

== קישורים חיצוניים ==

== הערות שוליים ==

קטגוריה:שירי 2013
קטגוריה:סינגלים מ-2013
קטגוריה:שירי ג'סטין ביבר
קטגוריה:שירים באנגלית
קטגוריה:שירים שנכתבו על ידי ג'סטין ביבר
קטגוריה:שירי לפידים
קטגוריה:בלדות R&B עכשוויות
קטגוריה:סינגלים שהגיעו למקום הראשון בדנמרק
קטגוריה:סינגלים בהוצאת איילנד רקורדס
הדיה יוסיף

הֶדִיַה יוּסִיף (בכורדית: Hediya Yûsif, בערבית: هدية يوسف) היא פוליטיקאית כורדית-סורית מטעם הפדרציה הצפון-סורית. מאז מרץ 2016, היא נשיאת כורדיסטן הסורית, בקואליציה נשיאותית, במשותף עם מנסור סאלם, פוליטיקאי ממוצא אתני ערבי.

== הערות שוליים ==

קטגוריה:מלחמת האזרחים בסוריה: אישים
קטגוריה:פוליטיקאים סורים
קטגוריה:כורדים סורים
קטגוריה:נשיאות
קטגוריה:סוריות שנולדו ב-1973
קטגוריה:סורים שנולדו ב-1973
אגם דוכאן

מאגר דוכאן, 2001אגם דוּכאן (או דוֹכאן) (בכורדית מרכזית: دەریاچەی دووکان) הוא האגם הגדול ביותר בכורדיסטן העיראקית. הוא ממוקם קרוב לעיר ראניה, על נהר הזבּ הקטן. מאגר מים זה נוצר כתוצאה מהקמתו של סכר דוכאן שהושלם ב-1959 כסכר רב-תכליתי במטרה לספק מים לצורכי השקיה ולתחנת כוח הידרואלקטרית.

לפני ההצפה של אגם דוכאן נערך מחקר ארכאולוגי שנועד לרכז מידע על האתרים שהיו צפויים להיות מוצפים. הסקר הארכאולוגי שנערך במישור ראניה תיעד כ-40 אתרים המעידים על התיישבות אדם החל מן האלף ה-6 לפנה"ס ועד ימינו.

==קישורים חיצוניים==

== הערות שוליים ==

קטגוריה:אגמי אגירה מלאכותיים
קטגוריה:כורדיסטן העיראקית: גאוגרפיה
דמיטרי יבלונסקי

דמיטרי אלברטוביץ' יבלונסקי (באנגלית: Dmitry Yablonsky; ברוסית: Дмитрий Альбертович Яблонский; נולד ב-1962) הוא צ'לן ומנצח יהודי רוסי-אמריקאי בעל אזרחות ישראלית.

==קורות חיים==
נולד במוסקבה למשפחה מוזיקלית. אמו, אוקסנה יבלונסקיה, היא פסנתרנית מפורסמת ומורה בבית הספר למוזיקה ג'וליארד בניו יורק, ואביו, אלברט זאיוֹנְץ , היה נגן אבוב במשך 30 שנה בתזמורת הרדיו והטלוויזיה במוסקבה. 

בגיל תשע הופיע לראשונה בנגינת הקונצ'רטו לצ'לו בדו מז'ור מאת היידן. ב-1977 היגר לארצות הברית עם אמו. בארצות הברית למד בבית הספר למוזיקה ג'וליארד אצל לורן מונרו והמשיך את לימודיו באוניברסיטת ייל, שם החל להתעניין בניצוח. 

כצ'לן הוא הופיע בכל רחבי העולם במקומות ידועים כאולם קרנגי הול, לה סקאלה, אולם הקונצרט הגדול במוסקבה, אולם התזמורת הפילהרמונית בסנקט פטרבורג, אולם הקונצרטים הלאומי בטאיוואן, תיאטרון מוגדור, סיטה דה לה מוזיק, הלובר ואחרים. בין האמנים שניגן אתם מוזיקה קאמרית היו בוריס ברזובסקי, שלמה מינץ, ויקטור טרטיאקוב, לייף אווה אנדסנס ויורי בשמט. בין היתר ניגן יבלונסקי את ביצועי הבכורה בארצות הברית של הסונטה מס' 26 מאת בוקריני.

בשנת 1990 עלה לראשונה על דוכן המנצחים בביצוע של שמינייה מאת סטרווינסקי עם מוזיקאים מתזמורת סנטה צ'צ'יליה ברומא. בשנים שלאחר מכן כיהן במשך ארבע שנים כמנצח אורח ראשי של התזמורת הפילהרמונית של מוסקבה וניצח על תזמורות רבות ברחבי העולם, ביניהן התזמורת הפילהרמונית המלכותית בלונדון, התזמורת הלאומית של בלגיה, תזמורת האופרה בקטניה, סיציליה, התזמורת של צפון הולנד, התזמורת הקאמרית של בולוניה, התזמורת הלאומית של טייוואן, התזמורת הלאומית של איל-דה-פראנס, התזמורת הסימפונית ירושלים, התזמורת הסימפונית הישראלית ראשון לציון ואחרות.

במאי 2014 התמנה יבלונסקי למנהל מוזיקלי בתזמורת הקאמרית האוקראינית "הווירטואוזים של קייב" – תזמורת של נגנים צעירים שגילם נע סביב 30.

יבלונסקי הקליט למעלה מ-70 הקלטות כמנצח וכצ'לן. כמה מהקלטותיו זכו בפרסים רבים, ובהם פרס המבקרים של ברלין. ההקלטה של סוויטות הג'אז של שוסטקוביץ בביצועו צעדה במשך זמן רב במצעדי המוזיקה בבריטניה ובארצות הברית והייתה מועמדת לגראמי ב-2007. 

הוא שיתף פעולה עם סולנים כגון מונסרט קאבייה ואולגה בורודינה, ואף ביצע את הקונצ'רטו לצ'לו של פנדרצקי בשיתוף עם המלחין.

בשנים האחרונות שיתף פעולה עם אמו, והקונצרטים המשותפים שלהם זכו לשבחים רבים הן מהקהל והן מהמבקרים. יחדיו הקליטו תקליטורים רבים של יצירות לצ'לו ולפסנתר וכן קונצ'רטי לפסנתר עם התזמורת הפילהרמונית של מוסקבה בניצוחו של יבלונסקי. 

יבלונסקי מארגן פסטיבלי מוזיקה ברחבי העולם, ומשנת 2009 הוא מכהן כמנהלו האמנותי של פסטיבל גבלה באזרבייג'ן. לפני שנים ספורות עלו יבלונסקי ואמו לישראל, וכעת הם מחלקים את זמנם בין הארץ לקריירה מצליחה בחו"ל. 

כיום יבלונסקי מלמד בבית הספר למוזיקה ע"ש בוכמן-מהטה באוניברסיטת תל אביב. 

ליבלונסקי בית נוסף בכפר קטאלוני קטן בהרים על גבול צרפת וספרד.

==קישורים חיצוניים==

* 

קטגוריה:צ'לנים יהודים רוסים
קטגוריה:צ'לנים יהודים אמריקאים
קטגוריה:צ'לנים ישראלים
קטגוריה:מנצחים יהודים רוסים
קטגוריה:מנצחים יהודים אמריקאים
קטגוריה:מנצחים ישראלים
קטגוריה:מורים למוזיקה בישראל
קטגוריה:סגל אוניברסיטת תל אביב: מוזיקה
קטגוריה:בוגרי בית הספר ג'וליארד
קטגוריה:יהודים שהיגרו מברית המועצות לארצות הברית
קטגוריה:עולים בשנות ה-2010
קטגוריה:ישראלים ילידי ברית המועצות
קטגוריה:ישראלים שנולדו ב-1962
היחידה למחקר ותשתית טכנולוגית

היחידה למחקר ותשתית טכנולוגית (בראשי תיבות: מת"ט) היא יחידת מחקר מדעי הכפופה למפא"ת במשרד הביטחון שמטרתה איתור, פיתוח וקידום טכנולוגיות הנותנות מענה לצרכים הביטחוניים של מדינת ישראל.

בנוסף לפעילות הדוקה עם התעשיות הביטחוניות בישראל, היחידה פועלת בשיתוף פעולה לטובת מחקרים עם גופי האקדמיה המרכזיים בישראל.

==תחומי עיסוק ==
תחומי העיסוק המרכזיים של היחידה כוללים:
* מתקני תשתית, שדות ניסויים וסימולטורים
* טכנולוגיות קוונטיות, התקנים אלקטרוניים פיזיקליים
* חומרים, ננוטכנולוגיה ומיקרומכניקה
* מיגון, תקשוב ואוטונומיות
* פיזיקה, חלל ואנרגיה
* רפואה צבאית, הנדסת אנוש
* מדעי התעופה - מדעי הזרימה, מבנים, בקרה ואלגוריתמים, הנעה
* כימיה צבאית וחומרים אנרגטיים

== קישורים חיצוניים ==
* [http://www.mod.gov.il/Defence-and-Security/Pages/science_research.aspx הדף הרשמי של היחידה] באתר משרד הביטחון

== הערות שוליים==

קטגוריה:מפא"ת
מערת קדומים

הכניסה למערת קדומים
מערת קדומים או מערת הקפיצה, הידועה במחקר גם בשם מערת קפזה (Qafzeh Cave), היא אתר ארכאולוגי-פרהיסטורי הנמצא למרגלות הר הקפיצה (הר קדומים), מדרום לנצרת. באתר נמצאו שרידים חשובים של האדם הקדמון. זו אחת הדוגמאות הקדומות בעולם לבני אדם בעלי אנטומיה מודרנית.

החפירות במקום נערכו בשנים 1933–1936 על ידי משה שטקליס ורנה נוויל, ובהפסקות בין 1965 ל-1979 בראשות ברנאר ונדרמרש.

==ממצאים==
במקום התגלו כירות אש, כלי אבן מהתרבות המוסטרית, עצמות אדם ועצמות בעלי חיים, שמעידים כי המערה שימשה הן כמקום מגורים והן כאתר קבורה.

הממצאים כללו 13 שלדים שלמים, שישה מהם שייכים למבוגרים והשאר לילדים. חמישה מבני האדם נקברו באופן מסודר בקרקע המערה, ושניים מהם נקברו מסיבה כלשהי עם קרני אייל. השרידים מתוארכים ל-85,000 עד 100,000 שנים לפני זמננו.

ממצא חשוב נוסף היה שרידי אוכרה שנמצאו הן על עצמות והן ב-71 ריכוזים לפני שימוש, ומשמעות הדבר היא כי פולחן קבורה טקסי בעל משמעות סמלית רווח כבר לפני כ-100,000 שנים. את המחקר על שרידי אוכרה הובילה אראלה חוברס מהאוניברסיטה העברית בתחילת שנות ה-2000, לאחר שחזרה לבדוק את ממצאי החפירות שהיו מאוחסנים במכון לארכאולוגיה של האוניברסיטה העברית.

== לקריאה נוספת ==
* ע' בר-יוסף וב' ונדרמרש, "קפזה, מערת אל-", בתוך: האנציקלופדיה החדשה לחפירות ארכאולוגיות בארץ ישראל (עורך ראשי: אפרים שטרן), הוצאת החברה לחקירת ארץ ישראל ועתיקותיה, 1992, כרך 3, עמ' 1414–1415
* ברנאר ונדרמרש, ברוך ארנסבורג, עפר בר-יוסף ואנה בלפר-כהן, "ממצא אנושי משכבות הפלאולית העליון, מערת קפזה, ישראל", מתקופת האבן (כתב העת של העמותה הישראלית לפרהיסטוריה), כרך מ"ג (43), 2013, עמ' 7–21 ; תקציר בעמ' 4

==קישורים חיצוניים==

* , 
* 
* ברנאר ונדרמרש, "[https://bcrfj.revues.org/226 מערת קפזה – תולדות התגליות]", עלון המרכז הצרפתי למחקר בירושלים , 2007 
* 
* 

* 

==הערות שוליים==

שלד האדם "קפזה-9" מועלה מפתח המערה באמצעות הליקופטר צה"לי (ספטמבר 1967)

קדומים
קטגוריה:אתרים פלאוליתיים ואפיפלאוליתיים בארץ ישראל
קטגוריה:התקופה הפלאוליתית העליונה
קטגוריה:התרבות המוסטרית
קדומים
המכון למחשבה כלכלית חדשה

המכון למחשבה כלכלית חדשה ( Institute for New Economic Thinking - INET) הוא צוות חשיבה ללא מטרות רווח, שנוסד באוקטובר 2009 בעקבות המשבר הפיננסי העולמי. מטרתו היא "לטפח קהילה עולמית של הדור הבא של המנהיגות הכלכלית, מחשבה כלכלית חדשה ולהעניק השראה למקצוע הכלכלה בטיפול באתגרים של המאה ה-21".

המכון הוקם בתרומה של 50 מיליון דולר על ידי ג'ורג' סורוס ומאז נוספו לו תורמים נוספים.

על חברי המועצה המייעצת שלו נמנים אמרטיה סן, ג'וזף שטיגליץ, כרמן ריינהרט וחוקרים נוספים.

נשיא המכון הנוכחי הוא רוב ג'ונסון. <ref></ref>

==קישורים חיצוניים==
* 

==הערות שוליים==

קטגוריה:מכוני מחקר אמריקאיים
קטגוריה:מכוני מחקר כלכלה